ྱི་རོལ་དུ་གཟའ་གཞན་དང་རྒྱུ་སྐར་ལ་སོགས་པས་བསྐོར་
བའོ། །བུམ་པའི་སྟེང་དུ་རིན་པོ་ཆེའི་སྣོད་དུ་རིང་བསྲེལ་གྱི་སྙིང་པོ་ཅན་གྱི་མཆོད་
རྟེན་བཞག་ལ། སྐུ་ཁྲུས་གསོལ་ཞིང་བཟླའོ། །དེ་ལ་གསེར་གྱི་བྱང་བུ་ལ་མིང་བྱང་
ཡང་གདགས་སོ། །བུམ་པ་འདི་མ་གྲུབ་ཀྱང་ཉེས་པ་མེད་དོ། །གཉིས་པ་རྡུལ་ཚོན་
གྱི་དཀྱིལ་འཁོར། ཨོཾ་སྭ་བྷཱ་ཝ་ཤུདྡྷསརྦ་དྷམཱཿསྭ་བྷཱ་ཝ་ཤུདྡྷ྅་ཧཾ། ཞེས་བརྗོད་ལ་
སྟོང་པར་བསྒོམས་ལ། སྟོང་པའི་ངང་ལས་གཞལ་ཡས་ཁང་བསྐྱེད་ལ་དེའི་དབུས་སུ་
གཟའ་རྣམས་བསྐྱེད་པར་བྱ་སྟེ།
དེའི་དབུས་སུ་ཨཾ་ལས་བྱུང་བའི་གཟའ་ཉི་མ་ལུས་
སིནྡྷུ་རའི་ཕུང་པོ་ལྟར་ཤིན་ཏུ་དམར་བ་ལག་པ་གཉིས་ན་པདྨའི་སྡོང་བུ་འཛིན་པ། ཞི་
བའི་བཞིན་ཅན་ཤིན་ཏུ་མཛེས་པ་ལོ་སུམ་ཅུ་ལོན་པའི་ཆ་ལུགས་ཅན། རྟས་དྲངས་
པའི་ཤིང་རྟའི་སྟེང་ན་གནས་པ། ཉི་མའི་དཀྱིལ་འཁོར་གྱི་དབུས་ན་བཞུགས་པར་
བསམས་ལ། ཨོཾ་མེ་གྷོལྐ་ཡ་སྭཱ་ཧཱ། ཞེས་པས་ཡེ་ཤེས་པ་སྤྱན་དྲངས་ལ་བསྟིམ། ཤར་
དུ་ཨཾ་ལས་བྱུང་བའི་ཟླ་བ་གངས་རིའི་ཕུང་པོ་ལྟར་དཀར་བ། ལག་པ་གཉིས་ན་ཀུ་
མུ་ཏའི་སྡོང་བུ་འཛིན་པ། ཆགས་པའི་ཉམས་ཅན་ཤིན་ཏུ་མཛེས་པ་ལོ་བཅུ་དྲུག་
ལོན་པའི་ཆ་ལུགས་ཅན། ངང་པས་དྲངས་པའི་ཤིང་རྟའི་སྟེང་ན་གནས་པ། ཟླ་
-299-

ས་སྐྱ་བཀའ་འབུམ། ༼ཛ༽》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་གསུམ་པ།
བའི་དཀྱིལ་འཁོར་གྱི་དབུས་(༡༥༨)ན་བཞུགས་པར་བསམས་ལ། ཨོཾ་ཤི་ཏཱཾ་ཤ་བྷེ་སྭཱ་
ཧཱ། ཞེས་པས་ཡེ་ཤེས་པ་སྤྱན་དྲངས་ལ་བསྟིམ་མོ། །མེའི་མཚམས་སུ་རཾ་ལས་བྱུང་
བའི་མིག་དམར་རྒྱ་སྐྱེགས་ལྟར་དམར་བ་ལག་པ་གཡས་ན་གྲི་གུག །གཡོན་ན་མི་མགོ་
རློན་པ་འཛིན་པ། མིག་དམར་ཞིང་མི་འཛུམས་པ། ལུས་ཐུང་བ་ལོ་ཉི་ཤུ་རྩ་གཉིས་
ལོན་པའི་ཆ་བྱད་ཅན་ར་སྐྱེས་ལ་ཞོན་པར་བསམས་ལ། ཨོཾ་རཀྟ་ཨཾ་ག་ཀུ་མ་རཱ་ཡ་སྭཱ་
ཧཱ། ཞེས་པས་ཡེ་ཤེས་པ་སྤྱན་དྲངས་ལ་བསྟིམ་མོ། །ལྷོར་བྷོ་ལས་བྱུང་བའི་གཟའ་
ལྷག་མརྒད་ལྟར་ལྗང་གུ་ལག་པ་གཉིས་ན་མདའ་གཞུ་འཛིན་པ། ཞི་བའི་བཞིན་
དར་སྣ་ཚོགས་ཀྱི་
ཅན་ཤིན་ཏུ་མཛེས་པ་ལོ་སུམ་ཅུ་རྩ་བཞི་ལོན་པའི་ཆ་བྱད་ཅན།
ན་བཟའ་ཅན། པདྨའི་སྟེང་ན་བཞུགས་པར་བསམས་ལ། ཨོཾ་བུ་དྷཱ་ཡ་སྭཱ་ཧཱ། ཞེས་
པས་ཡེ་ཤེས་པ་སྤྱན་དྲངས་ལ་བསྟིམ་མོ། །བདེན་བྲལ་དུ་བྲྀ་ལས་བྱུང་བའི་ཕུར་བུ་
གསེར་ལྟར་སེར་བ། ལག་པ་གཉིས་ན་ཕྲེང་བ་དང་སྤྱི་བླུགས་འཛིན་པ། ཐུགས་
རྗེ་ཅན་ལོ་བཅུ་དྲུག་ལོན་པའི་ཆ་བྱད་ཅན་གླང་པོ་ཆེའི་སྟེང་ན་གནས་པར་བསམས་
ལ། ཨོཾ་བྲྀ་ཧ་སྤ་ཏ་ཡེ་སྭཱ་ཧཱ། ཞེས་པས་ཡེ་ཤེས་པ་སྤྱན་དྲངས་ལ་བསྟིམ་མོ། །ནུབ་
ཏུ་ཨཾ་ལས་བྱུང་བའི་པ་ཝ་སངས་ཤེལ་ལྟར་དཀར་བ་ལག་པ་གཉིས་ན་ཕྲེང་བ་དང་
སྤྱི་བླུགས་འཛིན་པ། ཤ་རྒྱས་པ་བཞད་ཅིང་འཛུམ་པའི་བཞིན་ཅན་ལོ་ལྔ་བཅུ་རྩ་ལྔ་
ལོན་པའི་བཞིན་ཅན་པདྨའི་སྟེང་ན་བཞུགས་པར་བསམས་ལ། ཨོཾ་ཨ་སུ་རོཏྟ་མཱ་ཡ་སྭཱ་
ཧཱ། ཞེས་པས་ཡེ་ཤེས་པ་སྤྱན་དྲངས་ལ་བསྟིམ་མོ། །རླུང་དུ་ཤཾ་ལས་བྱུང་བའི་སྤེན་
པ། མིག་སྨན་ལྟར་གནག་པ། ལག་པ་གཉིས་ན་ཕྲེང་བ་དང་དབྱུ་གུ་འཛིན་པ། སྐྲ་
ཟེད་པ་རྐང་པ་འཐེང་ཞིང་འཇིགས་པ། ཁྱིའི་པགས་པའི་སྨད་གཡོགས་ཅན། ལོ་
ལྔ་བཅུ་ལོན་པའི་ཆ་ལུགས་འཛིན་པ། སྦྲུལ་ལ་ཞོན་པར་བསམས་ལ། ཨོཾ་ཀྲིཥྞ་ཝཎྚ་
ཡ་སྭཱ་ཧཱ། ཞེས་པས་ཡེ་ཤེས་པ་སྤྱན་དྲངས་ལ་བསྟིམ་མོ། །བྱང་དུ་རཾ་ལས་བྱུང་བའི་
- 300

གཟའ་ཡུམ་གྱི་མཆོད་ཆོག
སྒྲ་གཅན་དམར་ནག་ལྟེ་བ་མན་ཆད་གནག་པ། ལག་པ་གཉིས་ན་ཉི་ཟླ་འཛིན་པར་
བསམས་ལ། ཨོཾ་ཨ་མྲྀ་ཏ་པྲི་ཡཱ་ཡ་སྭཱ་ཧཱ། ཞེས་པས་ཡེ་ཤེས་པ་སྤྱན་དྲངས་ལ་བསྟིམ་
མོ། །དབང་ལྡན་དུ་ཀཾ་ལས་བྱུང་བའི་མཇུག་རིངས་དུད་སྤྲིན་གྱི་མདོག་ཅན་ལག་ན་
སྦྲུལ་ཞགས་དང་རལ་གྲི་འཛིན་པ། རིད་ཅིང་འཇིགས་པ་སྐྲ་སྟེང་དུ་བརྫེས་པ། བྲག་
གི་སྟེང་ན་བཞུགས་པར་བསམས་ལ། ཨོཾ་ཛྱ་ཏི་ཀེ་ཏ་བེ་སྭཱ་ཧཱ། ཞེས་པས་ཡེ་ཤེས་པ་
སྤྱན་དྲངས་ལ་བསྟིམ་མོ། །ཤར་ལ་སོགས་པའི་སྒོ་རྣམས་སུ་རྗེ་བཙུན་སངས་རྒྱས་དང་
ཕྱག་ན་རྡོ་རྗེ་དང་འཇིག་རྟེན་དབང་ཕྱུག་དང་འཇམ་པའི་དབྱངས་རྣམས་རང་རང
གི་སྐུ་མདོག་དང་ཕྱག་མཚན་དང་ལྡན་པར་བསྐྱེད་ལ། ཨོཾ་བུདྡྷ་ཡ་སྭཱ་ཧཱ། ཨོཾ་བཛྲ་
དྷ་ར་ཡ་སྭཱ་ཧཱ། ཨོཾ་པདྨ་དྷ་རཱ་ཡ་སྭཱ་ཧཱ། ཨོཾ་ཀུ་མ་རཱ་ཡ་སྭཱ་ཧཱ། ཞེས་པས་ཡེ་ཤེས་པ་
སྤྱན་དྲངས་ལ་བསྟིམ་མོ། །དཀྱིལ་འཁོར་གྱི་ཕྱི་རོལ་གྱི་ཤར་དུ་ཡུལ་འཁོར་སྲུང་། ཨོཾ་
དྷྲྀ་ཏ་རཱཥྚཱ་ཡ་སྭཱ་ཧཱ། ལྷོར་འཕགས་སྐྱེས་པོ། ཨོཾ་བི་རཱུ་ཊ་ཀཱ་ཡ་སྭཱ་ཧཱ། ནུབ་ཏུ་མིག་མི་
བཟང་། ཨོཾ་བི་རཱུ་པཱཀྵ་ཡ་སྭཱ་ཧཱ། བྱང་དུ་ལུས་ངན་པོ། ཨོཾ་ཀུ་བེ་རཱ་ཡ་སྭཱ་ཧཱ། བྱང་
ཤར་དུ་གཟའ་རྣམས་སོ། །ཨོཾ་སརྦ་གྲ་ཧཱ་ནཱཾ་སྭཱ་ཧཱ། ཤར་ལྷོར་ཁྱིམ་རྣམས་དང་རྒྱུ་
སྐར་རྣམས་སོ། །ཨོཾ་སརྦ་དྭི་ད་ཤ་ར་ཤི་ནཱཾ་སྭཱ་ཧཱ། ཁྱིམ་གྱིའོ། །ཨོཾ་སརྦ་ནཀྵ་ཏྲཱ་ནཱཾ་
སྭཱ་ཧཱ། རྒྱུ་སྐར་གྱིའོ། །ལྷོ་ནུབ་ཏུ་གནོད་པ་རྣམས་སོ། །ཨོཾ་སརྦ་ཨུ་པ་དྲ་བེ་བྷྱཿསྭཱ་
ཧཱ། ནུབ་བྱང་དུ་རྗེ་བཙུན་མ་རིག་པ་ཆེན་མོ་(༡༥༩)ཉིད་ལ། ཨོཾ་སརྦ་བི་དྱེ་ཧཱུྃ་ཧཱུྃ་ཕཊ་
ཕཊ་སྭཱ་ཧཱ། ཞེས་བྱ་བ་སྔགས་སོ། །དེ་དག་ཀྱང་རང་རང་གི་སྔགས་སམ། ཛཿཧཱུྃ་
བཾ་ཧོཿ ཞེས་པས་ཡེ་ཤེས་པ་གཞུག
།དེ་ལྟར་མདུན་དུ་བསྐྱེད་པ་དེ་ལ་རང་རང་གི་
སྙིང་གའི་ཧཱུྃ་ལས་ཀྱང་དེ་ལྟ་བུ་རེ་བཏོན་ལ་གཞུག་གོ། །ཡང་ན་དབུས་ཀྱི་ལྟེ་བར་རྗེ་
བཙུན་མ་རིག་པ་ཆེན་མོ་བསྐྱེད་ལ། དེའི་མདུན་དུ་གཟའ་ཉི་མ་གོང་དུ་བཤད་པ་ལྟ་
བུའི་ཆ་བྱད་ཅན་ལ་ཁྱད་པར་དུ་བཅོམ་ལྡན་འདས་མ་ལ་ཐལ་མོ་སྦྱར་ཏེ་བཀའ་ནོད་
301

ས་སྐྱ་བཀའ་འབུམ། ༼ཛ》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་གསུམ་པ།
པ་ལྟ་བུའི་ཚུལ་དུ་འདུག་པར་བསམ་པར་བྱའོ། །ཞེས་ཀྱང་གསུངས་པ་ཡིན་པས་ཇི་
ལྟར་བདེ་བ་བསྒོམ་པར་བྱའོ། །མདུན་དུ་སྐྱེད་པའི་ཆོ་གའོ། །གསུམ་པ་དེ་ལ་མཆོད་
པ་ནི། སྔར་བཤད་པའི་མཆོད་པ་རྣམས་ལ། ཨོཾ་ཨ་མྲྀ་ཏེ་ཧཱུྃ་ཕཊ། ཅེས་ཅི་རིགས་
པ་བརྗོད་པས་བསངས་ལ། ཨོཾ་སྭ་བྷཱ་ཝ་ཤུདྡྷསརྦ་དྷརྨཱསྭ་བྷཱ་ཝ་ཤུདྡྷ྅་ཧཾ། ཞེས་
པས་སྦྱངས་ཏེ། སྟོང་པའི་ངང་ལས་མེ་ཏོག་ལ་སོགས་པའི་མཆོད་པ་རྣམས་ཀྱིས་
ནམ་མཁའི་ཕྱོགས་ཐམས་ཅད་ཁྱབ་པར་མོས་པར་བྱས་ལ། ༀ་མེ་གྷོལྐ་ཡ་བཛྲ་པུཥྤ་
ཧཱུྃ། ཞེས་བྱ་བ་ལ་སོགས་པ་སྔར་བརྗོད་པའི་རང་རང་གི་སྔགས་ཀྱི་མཐར་མཆོད་
པའི་སྔགས། ཨོྃ་བཛྲ་དྷུ་པེ་ཧཱུྃ། ཨོྃ་བཛྲ་ཨཱ་ལོ་ཀེ་ཧཱུྃ། ཨོཾ་བཛྲ་གནྡྷ་ཧཱུྃ། ཨོཾ་བཛྲ་ནཻ་
ཝི་དྱེ་ཧཱུྃ། ཞེས་བརྗོད་ཅིང་སོ་སོ་ལ་ཅོད་པན་དང་། བ་དན་དང༌། རོལ་མོའི་བར་
དུ་དབུལ་བར་བྱའོ། །གཟའི་ཙཀ་ལི་ཡོད་ན་སྨིན་མཚམས་སུ་གསེར་གྱི་ཡི་གེ་དབུལ་
བར་བྱའོ། །དེ་ནས་དེ་དག་མཉེས་པར་བསམ་མོ། །དེ་ལ་མཆོད་པའི་ཆོ་ག་བསྟན་
ཟིན་ཏོ།། །།
བཞི་པ་བཟླས་ནས་མདོ་འདོན་པ་ལ། ཐོག་མར་གསང་སྔགས་བཟླ་བ་དང་།
དེ་ནས་མདོ་འདོན་པ་གཉིས་ལས། དང་པོ་ནི། ཨོཾ་མེ་གྷོངྐཱ་ཡ་སྭཱ་ཧཱ། ཞེས་བྱ་བ་
ལ་སོགས་པ་སྔར་བཤད་པའི་རང་རང་གི་སྔགས་རྣམས་བརྒྱ་རྩ་བརྒྱད་ལ་སོགས་པ་
ཇི་ལྟར་ནུས་པ་ལྷ་རྣམས་ལ་དམིགས་ཤིང་མ་ཡེངས་པར་དངོས་གྲུབ་སློང་བའི་བསམ་
པས་བཟླ་བར་བྱའོ། །གཉིས་པ་མདོ་གདོན་པ་ནི་སྨིན་དྲུག་གི་ཟླ་བའི་ཡར་ངོའི་ཚེས་
བདུན་ནས་བཅུ་བཞིའི་བར་ལ་བདུན་བདུན་གདོན་ལ་བཅོ་ལྔའི་ཉིན་མཚན་ཐོག་ཐག་
གདོན་པར་བྱའོ། །ཡང་ན་དེ་ཙམ་གྱི་ཡོ་བྱད་མ་འཛོམ་པའམ། དུས་ཁྱད་པར་ཅན་
གཞན་ནམ། རང་གི་བར་ཆད་ཞི་བའམ་འདོད་པ་བསྒྲུབ་པའི་དོན་དུ་ཉིན་གཅིག་
ཁོ་ནའམ། གཉིས་སམ་གསུམ་ལ་སོགས་པ་མཆོད་པ་བྱེད་ནའང་ལན་བདུན་ཁོ་ན་
-302-

གཟའ་ཡུམ་གྱི་མཆོད་ཆོག
གདོན་པར་བྱའོ། །དངོས་གཞིའི་ཆོ་ག་བསྟན་ཟིན་ཏོ།། །།
གསུམ་པ་མཇུག་གི་ཆོ་ག་ལ་བཞི་སྟེ། སྡིག་པ་ཞི་བར་བྱེད་པའི་སྦྱིན་སྲེག་
དང༌་། ཡོངས་སུ་མཉེས་པར་བྱེད་པའི་གཏོར་མ་དང༌། ལྷག་ཆད་ཁ་བསྐངས་
ཏེ་གཤེགས་སུ་གསོལ་བ་དང༌་།
བསྡུས་ནས་རྗེས་ལ་བྱ་བའི་རིམ་པའོ། །དང་པོ་
ནི། རང་དང་གཞན་གྱི་སྡིག་པ་དང་བར་ཆད་ཞི་བར་བྱ་བའི་ཕྱིར་སྦྱིན་སྲེག་བྱ་
སྟེ། ཆོ་ག་གཞན་དང་མཐུན་ནོ། །གལ་ཏེ་མ་འབྱོར་ནའང་ཉེས་པ་མེད་དོ། །གཉིས་
པ་དཀྱིལ་འཁོར་གྱི་ལྷ་ཚོགས་དང་། ཕྱོགས་སྐྱོང་དང་འབྱུང་པོ་དང་བགེགས་ཚིམ་
པར་བྱ་བའི་ཕྱིར་གཏོར་མ་སྦྱིན་ཏེ། ཆོ་ག་གཏོར་མ་ཆ་གསུམ་གྱིས་བྱའོ། །གསུམ་
པ་ནི་ཆོ་གའི་ལྷག་ཆད་ཁ་བསྐང་བའི་ཕྱིར་ཡི་གེ་བརྒྱ་པ་བརྗོད་ནས།
མི་ཤེས་རྨོངས་པ་སྟེ། །ཞེས་བྱ་བ་ལ་སོགས་པ་དང༌།
བདག་ནི་
མ་འབྱོར་པ་དང་ཉམས་པ་
དང༌་། །གང་ཡང་བདག་རྨོངས་བློ་ཡིས་ནི། །བགྱིས་པ་དང་ནི་བགྱིད་སྩལ་བ། །དེ་
ཀུན་ཁྱེད་ཀྱིས་བཟོད་པར་མཛོད། །ཅེས་བརྗོད་(༡༦༠)ལ་བཟོད་པར་གསོལ་ཏེ། ཨོཾ་
ཁྱེད་ཀྱིས་སེམས་ཅན་དོན་ཀུན་མཛད། །རྗེས་སུ་མཐུན་པའི་དངོས་གྲུབ་སྩོལ། །རང་
རང་གནས་སུ་གཤེགས་ནས་ཀྱང༌། །སླར་ཡང་འབྱོན་པར་མཛད་དུ་གསོལ། །ཞེས་
བརྗོད་ལ་ཨོཾ་བཛྲ་མཿ ཞེས་བརྗོད་དེ་སེ་གོལ་གཏོགས་ལ་ཡེ་ཤེས་པ་གཤེགས་སུ་གསོལ་
ཏེ། སྤྲུལ་པ་རང་ལ་བསྡུའོ། །བཞི་པ་ནི་སྔར་བྲིས་པའི་སྤོས་ཀྱི་དཀྱིལ་འཁོར་དང་
མཆོད་རྫས་རྣམས་བསྡུས་ཏེ་འབབ་ཆུའམ། ཁྲོན་པ་ལ་སོགས་པར་དོར་ལ། རྗེས་
ལ་བུམ་པའི་ཆུས་རང་དང་གཞན་ལ་བླུད་པ་དང་། བཀྲུ་བ་དང་གཏོར་བ་ལ་སོགས་
པས་རང་དང་གཞན་གྱི་དོན་བྱའོ། །དེ་དག་ནི་མཇུག་གི་ཆོ་ག་སྟེ། དེ་ལྟར་དོན་
གསུམ་གྱིས་ཇི་ལྟར་བྱ་བའི་ཆོ་ག་རྣམས་བཤད་ཟིན་ཏོ།། །།
ད་ནི་སྤྱི་དོན་གཉིས་པ་དེ་ལྟར་བྱས་པའི་ཕན་ཡོན་ལ་གཉིས་ཏེ། མི་མཐུན་པའི་
- 303

ས་སྐྱ་བཀའ་འབུམ། ༼ཛི》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་གསུམ་པ།
ཕྱོགས་སྤོང་བ་དང༌་། འདོད་པའི་དོན་འགྲུབ་པ་གཉིས་ལས། དང་པོ་ནི་གཟུངས་
ཉིད་ལས་ལོ་དགུ་བཅུ་རྩ་དགུའི་བར་དུ་འཆི་བའི་འཇིགས་པ་མི་འབྱུང་། སྐར་མདའ་
ལྟུང་བ་དང་། གཟའ་དང་རྒྱུ་སྐར་ལ་སོགས་པའི་གནོད་པ་སྟེ། མདོར་ན་མི་མཐུན་
པའི་ཕྱོགས་ཀྱི་གནོད་པ་ཐམས་ཅད་མི་འབྱུང་ངོ་། །གློག་དང་ཐོག་དང་ནད་རྣམས་
སེལ་བ་དང༌། དུས་མ་ཡིན་པར་འཆི་བ་འབྱུང་བར་མི་འགྱུར་རོ། །གཟའི་ཚོགས་
ཀྱིས་གནོད་པ་བྱས་པ་ཐམས་ཅད་ཞི་བར་འགྱུར་རོ། །རྟག་ཏུ་ཉམས་སུ་བླངས་ན་
དངོས་གྲུབ་ཐམས་ཅད་རྗེས་སུ་སྟེར་བར་འགྱུར་རོ། །བདག་ཉིད་ཀྱི་བསམ་པ་ཐམས་
ཅད་ཡོངས་སུ་རྫོགས་པར་བྱེད་དོ། །ཐམས་ཅད་དུ་སྲུང་བར་བྱེད་དོ། །བགེགས་
དང་གནོད་པ་ཐམས་ཅད་དང་། འཐབ་པ་དང་། རྩོད་པ་དང༌། མཚང་འདྲུ་བ་
དང༌་། ཤགས་འགྱེད་པ་དང༌། རྒྱལ་པོ་དང༌། ཆོམ་རྐུན་གྱི་ཆད་པ་དང་། འཁྲུལ་
འཁོར་དང༌། སྔགས་དང༌། ཕྱེ་མ་དང༌། དུག་གི་སྦྱོར་བ་དང་། གནོད་སྦྱིན་
དང་། སྲིན་པོ་དང་། འབྱུང་པོ་དང་། མཁའ་འགྲོ་མ་ལ་སོགས་པ་རྣམས་ཟློག་པར་
བྱེད་དོ། །སྔགས་ཀྱི་ཚིག་རྣམས་གང་དག་གི་རྣ་བའི་བུ་གས་ཐོས་པར་གྱུར་ན་དུས་མ་
ཡིན་པར་འཆི་བར་མི་འགྱུར་རོ། །དེའི་རིགས་རྒྱུད་ཐམས་ཅད་ཀྱི་དབུལ་བའི་གདོན་
ཉམས་པར་བྱེད་དོ། །གཉིས་པ་ཡང་གཟུངས་འདི་ཉིད་ནས་སྐྱེ་བ་དྲན་པར་འགྱུར་བ་
དང༌་། གཟའ་ཐམས་ཅད་ཀྱིས་ཅི་འདོད་པ་སྟེར་རོ། །ཞེས་གསུངས་ཏེ། མདོར་ན་
ཇི་ལྟར་བསམ་པ་དེ་དང་དེ་འགྲུབ་པར་འགྱུར་རོ། །ཞེས་བྱ་བའི་དོན་ཏོ། །ཆོ་ག་མ་
ལུས་པ་བསྟན་ཟིན་ཏོ། །དེ་ལྟར་ཆོ་གའི་ལོ་འདབ་ལེགས་བསྡུས་ཏེ། །རྣམ་དག་ཚིག་
གི་སྲད་བུ་ལ་བརྒྱུས་པའི། །མེ་ཏོག་ཕྲེང་འདི་གཟའ་རྣམས་མཆོད་པའི་ཕྱིར། །དྲི་
མེད་དད་པའི་བློ་ཡིས་བདག་འབུལ་ལོ། །མཐོང་བ་དང་ནི་ཐོས་པ་དང་། །དྲན་པ་
དང་ནི་གོམས་པ་ཡིས། །གཟའ་རྣམས་མཆོད་པའི་ཆོ་ག་ནི། །མན་ངག་རིམ་པས
304

གཟའ་ཡུམ་གྱི་མཆོད་ཆོག
བྲིས་པ་ཡིན། །དཔལ་ལྡན་ས་སྐྱའི་དབེན་གནས་སུ། །ཀུན་དགའ་རྒྱལ་མཚན་དད་
པ་ཡིས། །བྲིས་ལས་དགེ་བ་གང་ཐོབ་པ། །དེ་ཡིས་འགྲོ་ཀུན་བདེ་གྱུར་ཅིག །གཟའ་
ཐམས་ཅད་ཀྱི་མཆོད་པའི་ཆོ་ག་མན་ངག་གི་རིམ་པ་ཞེས་བྱ་བ། ཤཱཀྱའི་དགེ་བསྙེན་
ཀུན་དགའ་རྒྱལ་མཚན་གྱིས་ལོ་ཉི་ཤུ་རྩ་གཉིས་པའི་ཚེ་སྦྱར་བའོ། །སློབ་དཔོན་བིརླ་
པའི་གསུང་གི་མན་ངག ། སློབ་དཔོན་ཡེ་ཤེས་འབྱུང་གནས་ཞི་བས་མཛད་པའི་གཞུང་
དང་པཎྜི་ཏ་ཆེན་པོ་ཤཱནྟ་རཀྵི་ཏས་མཛད་པའི་གཞུང་རྣམས་གཅིག་ཏུ་དྲིལ་ནས་མི་
གསལ་བ་རྣམས་གསལ་བར་མཛད་པའོ།། །།
- 305